טרייבון ברומל

טרייבון ברומל (באנגלית: Trayvon Bromell; נולד ב-10 ביולי 1995) הוא אצן אמריקאי. אלוף העולם באולם (פורטלנד 2016) בריצת 60 מטר, בעל שתי מדליות ארד באליפות העולם (בייג'ינג 2015 ויוג'ין 2022) בריצת 100 מטר, שיאן העולם לנוער בריצת 100 מטר, וסגן-אלוף העולם לנוער בריצת 100 מטר. שיאו האישי הוא 9.76 שניות שקבע בספטמבר 2021. ברומל נולד בפלורידה, בנם של שירה סנדרס וקשמיר ברומל. אביו היה שחקן פוטבול בליגת הפוטבול הקנדית ואמו אצנית מצטיינת בתיכון. דודו של ברומל זיהה את כישרונו והפציר בו להירשם למועדון אתלטיקה. בנעוריו סבל משברים בשתי ברכיו, בידו ומסדק בירכו, מה שמנע ממנו אימונים לתקופה ממושכת. בתקופת לימודיו בתיכון היה אתלט ושחקן פוטבול מצטיין, ב-2013 זכה בתואר אתלט השנה של גייטורייד. במהלך תחרות אליפות דרום-מערב ארצות הברית קבע תוצאה של 9.99 שניות בריצת 100 מטר, שיא תיכונים בארצות הברית. במשחקים הפאן-אמריקאיים לנוער שהתקיימו ב-2013 בקולומביה זכה במדליית זהב בריצת שליחים 100X4 ובמדליית ארד בריצת 100 מטר. ב-2014 החל ללמוד באוניברסיטת ביילור בטקסס. במאי 2014 ניצח בגמר הריצה ל-100 מטר של תחרות ליגת הביג-12 של ה-NCAA, הוא קבע תוצאה של 9.77 שניות בריצת 100 מטר, אך עם רוח גבית מעל המותר. ב-13 יוני 2014 שבר את שיא העולם לנוער בריצת 100 מטר כשקבע תוצאה של 9.97 שניות במהלך תחרות ביוג'ין. באליפות העולם לנוער ב-2014 זכה במדליית כסף בריצת 100 מטר לאחר קנדל ויליאמס ובמדליית זהב עם נבחרת השליחים של ארצות הברית בריצת 100X4 מטר. במבחנים האמריקאיים לקראת אליפות העולם באתלטיקה 2015 סיים שני לאחר טייסון גיי, במהלך המקצים המוקדמים שבר את שיאו האישי וקבע תוצאה של 9.84 שניות. הוא האמריקאי הצעיר ביותר אי פעם שהעפיל לאליפות העולם. באליפות העולם סיים שלישי בתוצאה של 9.92 שניות, תוצאה זהה לזו של אנדרה דה גראס ולאחר יוסיין בולט וג'סטין גטלין. באליפות העולם באתלטיקה באולם 2016 שהתקיימה בפורטלנד זכה במדליית זהב בריצת 60 מטר בשיא אישי של 6.47 שניות. באולימפיאדת ריו דה ז'ניירו (2016) סבל מפציעה במהלך המקצים המוקדמים וסיים שמיני בריצת הגמר בתוצאה של 10.06 שניות. לאחר תקופה ארוכה של היעדרות בשל פציעה חזר ברומל להתחרות ב-2020. ביוני 2021 קבע תוצאה של 9.77 שניות בתחרות בפלורידה. באולימפיאדת טוקיו לא הצליח להעפיל לגמר לאחר שקבע תוצאה של 10.00 שניות בחצי הגמר. בספטמבר קבע שיא אישי של 9.76 שניות המדרג אותו שישי בכל הזמנים (יחד עם כריסטיאן קולמן ופרד קרלי). באליפות העולם שנערכה ביוג'ין, אורגון, ארצות הברית ביולי 2022 זכה במדליית ארד בריצת 100 מטר בתוצאה של 9.88 שניות, אחרי חבריו לנבחרת פרד קרלי (9.86 שניות) ומרווין ברייסי (9.88 שניות). ריצת 100 מטר: 9.76 שניות (2021) ריצת 200 מטר: 20.03 שניות (2015) ריצת 60 מטר: 6.42 שניות (2023) ריצת 200 מטר: 20.19 שניות (2015) מדיה וקבצים בנושא טרייבון ברומל בוויקישיתוף טרייבון ברומל, ברשת החברתית פייסבוק טרייבון ברומל, ברשת החברתית אקס (טוויטר) טרייבון ברומל, ברשת החברתית אינסטגרם טרייבון ברומל, באתר olympedia.org טרייבון ברומל, באתר התאחדות האתלטיקה הבין-לאומית טרייבון ברומל, באתר ליגת היהלום טרייבון ברומל, באתר Track and Field (גברים) טרייבון ברומל, באתר נבחרת ארצות הברית באתלטיקה טרייבון ברומל באתר אוניברסיטת ביילור עובדות על טרייבון ברומל, אתר spikes Column: Gibbs sprinter Bromell's test of time, אתר טמפה ביי טיימס, 4 במרץ 2013 מערכת וואלה! NEWS‏, סיפור בדקה: טרייבון ברומל, האצן הצעיר שחולם לתת פייט ליוסאין בולט, באתר וואלה, 28 ביוני 2015 אמיר ענבר, רק אלוהים יודע היכן טרייבון ברומל יעצור, באתר הארץ, 5 ביולי 2015 אבינעם פורת, מחפש תיקון: הקאמבק המדהים של טרייבון ברומל, באתר ynet, 3 ביולי 2021 שיאי העולם לנוער באתלטיקה, באתר התאחדות האתלטיקה הבינלאומית US 100m trials: Trayvon Bromell makes history as Tyson Gay wins, אתר BBC, ‏27 ביוני 2015